als_Latn dik_Latn sna_Latn
Njoftime për Tender
PLUS Communication Sh.A., operatori celular i vetëm me kapital shqiptar, u themelua në qershor të vitit 2009, pas dhënies nga AKEP të Autorizimit Individual (licencës) për të ofruar shërbime të telefonisë së lëvizshme GSM.
Operatori celular shqiptar PLUS lindi si një nismë e disa prej sipërmarrësve dhe biznesmenëve më të suksesshëm shqiptarë në disa fusha të ekonomisë së vendit. PLUS synon që të krijojë sinergji biznesi si dhe të shpërndajë përfitime për të gjitha palët, në një shkallë akoma më të gjerë.
Operatori celular PLUS është aktualisht një ndër investimet më të rëndësishme të komunitetit të biznesit.
PLUS është unik, duke qenë i vetmi biznes shqiptar në tregun e telekomunikacionit. Ky është një privilegj për PLUS që, në ndryshim nga operatorët e tjerë të tregut me kapital të huaj, do të ri-investojë fitimet e tij në Shqipëri, duke nxitur në këtë mënyrë shpërndarjen e përfitimeve për të gjithë dhe zhvillimin ekonomik te vendit.
PLUS Communication publikon rregullisht në faqen zyrtare të internetit çdo njoftim për tender dhe fton të gjithë të interesuarit, sipas fushave të aktivitetit, të marrin pjesë dhe të njihen me rregulloren e prokurimeve të PLUS, duke vizituar herë pas here këtë faqe.
Qëllimi në proçedurat e Prokurimit të PLUS Communication është:
- Përdorimi sa më efektiv i fondeve të kompanisë për të siguruar të mira dhe shërbime sa më cilësore dhe në koston me përfitueshmërinë më të mirë për kompaninë;
- Zgjerimi i pjesëmarrjes së furnitorëve në këto proçese dhe trajtim të barabartë për të gjithë kandidatët dhe të interesuarit;
- Nxitja e konkurrencës, rritja e transparencës dhe besimi ndaj partnerëve për sigurimin e këtyre të mirave dhe shërbimeve.
Të interesuarit duhet të aplikojnë online për shprehjen e interesit për pjesmarrjen në tender, duke plotësuar formularin dhe duke ndjekur udhëzimet përkatëse.
PLUS Communication me fondet e saj kërkon të realizojë objektin e prokurimit:
- Shërbimi i mirëmbajtjes dhe testimit të sistemit hibrid dhe/ose të sistemit të detektimit/fikjes automatike të zjarrit për Plus Communication Sh.A.
- Prodhimi, furnizimi dhe paketimi i kartave (U) SIM dhe shërbimeve të lidhura me to, për shoqërinë Plus Communication sh.a.
- Ofrimii shërbimit të printimit/skanimit dhe fotokopjimit për Plus Communication Sh.A. për një periudhë një vjeçare
- Rinovimi i Support për Red Hat, VMware, McAfee, Ironport mail security & web security, Veritas SW cluster si dhe Cisco Smartnet Support për PLUS
- Furnizim me karburant i gjeneratorëve të stacioneve dhe automjeteve për PLUS Communication Sh.A. për një periudhë një vjeçare
- Përgatitja e raportit të vlerësimit të shpërndarjes së rrezatimit elektromagnetik për stacionet e Plus Communication Sh.A.
- Furnizim me materiale kancelarie, letër dhe toner për një periudhë 1 vjeçare për Plus Communication Sh.A.
- Rinovim i Cisco SMARTNet Support për një periudhë 1 (një) vjeçare për Switches dhe Call Center të Plus Communication Sh.A.
- Prodhimi, furnizimi dhe paketimi i kartave (U) SIM dhe shërbimeve të lidhura me to, për shoqerinë Plus Communication Sh.A.
- Furnizim me pjesë këmbimi për gjeneratorë dhe furnizim i gjeneratorëve portabël për Plus Communication Sh.A.
- Riparim i defekteve të linjave të tensionit të ulët dhe të mesëm për stacionet e Plus Communication Sh.A.
- Tender për furnizimin me karburant për Stacionet e Antenave dhe furnizimin me karburant për automjetet në përdorim të Plus Communication Sh.A.
- Furnizim dhe/ose instalim të strukturave mbrojtëse të akullit për stacionet e Plus Communication Sh.A.
- Shërbim i ruajtjes dhe sigurisë fizike në Stacionet e Antenave në përdorim të Plus Communication Sh.A.
- Furnizim dhe/ose Vendosje Llampa Sinjalizuese të Aviacionit për stacionet e Plus Communication Sh.A.
- Agjenci për Shërbime Kreative dhe Strategji në Marketing – Krijim, Zhvillim dhe Zbatim idesh/fushatash për komunikimet Marketing
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn